VO\_VP/18/2022

Bratislava, 05.10.2022

**Výzva na predloženie ponuky**

**k zákazke s nízkou hodnotou na poskytnutie služby podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“)**

# I. Identifikačné údaje verejného obstarávateľa

**Názov organizácie:** Univerzita Komenského v Bratislave

**Adresa organizácie:** Šafárikovo námestie 6, P.O.BOX 44, 814 99 Bratislava

**IČO:** 00 397 865

**Kontaktná osoba:** Ing. Tomáš Adamík

Univerzita Komenského v Bratislave, **Vedecký park**

+ 421 911 77 88 23

tomas.adamik@uniba.sk

(ďalej len „verejný obstarávateľ“)

# II. Predmet zákazky

**Názov zákazky:**

„*Ochranné pomôcky*“

CPV : 35113200-1 Ochranné vybavenie proti nukleárnym, biologickým, chemickým a radiačným prostriedkom

**NUTS kód:** SK

**Opis predmetu zákazky:**

Predmetom zákazky je obstaranie ochranných rukavíc, celotvárových masiek a respirátorov.

Predpokladané množstvá sú orientačné. Verejný obstarávateľ nie je povinný dané množstvá vyčerpať, záležať bude od jeho potrieb.

Bližšia špecifikácia opisu predmetu zákazky tvorí prílohu č. 1 tejto výzvy.

III. Administratívne informácie

**Predpokladaná hodnota zákazky:**

5.210,00 Eur bez DPH

**Zdroj financovania:**

1. Predmet zákazky bude financovaný z štrukturálnych fondov EÚ v rámci implementácie projektu „Ministerstvom zdravotníctva SR riadený manažment mimoriadnych udalostí súvisiacich s COVID-19“, ITMS kód - 310031AMR7
2. Preddavok sa neposkytuje.
3. Predmet zákazky bude uhrádzaný bezhotovostným prevodom na základe faktúry.
4. Súčasťou faktúry bude dodací list, resp. protokol o odovzdaní a prevzatí diela.
5. Splatnosť faktúry je 30 dní od jej predloženia a odsúhlasenia verejným obstarávateľom.

**Spôsob určenia ceny:**

1. Cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 citovaného zákona o cenách.
2. Cena zahŕňa všetky náklady súvisiace s dodávkou predmetu zákazky a bude vyjadrená ako konečná cena.
3. Navrhovaná cena musí byť vyjadrená v mene Euro v súlade so zákonom č. 659/2007 Z. z. o zavedení meny euro v Slovenskej republiky a o zmene a doplnení niektorých zákonov v znení neskorších predpisov.
4. Celková cena za predmet zákazky musí byť zaokrúhlená najviac na 2 desatinné miesta.
5. Ak uchádzač nie je platcom DPH, na túto skutočnosť upozorní verejného obstarávateľa. Ak uchádzač nie je platcom DPH, ním uvedená cena bude považovaná za konečnú aj v prípade, ak by sa počas plnenia predmetu zákazky stal platiteľom DPH. V prípade, ak uchádzač je platiteľom DPH, avšak jeho sídlo je v inom členskom štáte EÚ alebo sídli mimo EÚ, uvedie v ponuke cenu, ktorá bude rozdelená na ním navrhovanú cenu bez DPH, výšku DPH a cenu s DPH podľa slovenských všeobecne záväzných právnych predpisov (sadzba DPH 20%), aj keď samotnú DPH nebude v súlade s komunitárnym právom fakturovať.
6. Verejný obstarávateľ opraví Vašu ponuku, ak Vaša ponuka nebude v súlade so zákonom o DPH, prípadne inými všeobecne záväznými právnymi predpismi, ktorých porušenie alebo nedodržanie by malo vplyv na konečnú cenu zákazky. Takýto úkon sa nepovažuje za zmenu ponuky.

**Miesto realizácie:**

Univerzita Komenského v Bratislave, Vedecký park UK, Ilkovičova 8, 841 04 Bratislava

**Lehota a spôsob predkladanie ponúk:**

Do 13.10.2022, do 18:00 hod

Ponuky žiadame predložiť elektronicky v súlade s § 49 ods. 1 písm. a) zákona o verejnom obstarávaní prostredníctvom systému JOSEPHINE na webovej adrese <https://josephine.proebiz.com> .

Ponuka sa predkladá v štátom, teda v slovenskom jazyku, resp. v českom jazyku.

Uchádzač môže predložiť iba jednu ponuku. Na ponuku predloženú po uplynutí lehoty na predkladanie ponúk nebude verejný obstarávateľ prihliadať.

**Kritérium na vyhodnotenie ponúk:**

Najnižšia celková cena v EUR s DPH.

Úspešným uchádzačom sa stane ten, ktorého ponuka sa umiestni na prvom mieste v poradí, pričom vyhovuje všetkým požiadavkám verejného obstarávateľa uvedených v tejto výzve.

# IV. Obsah ponuky

1. ***Všeobecné informácie*** týkajúce sa uchádzača (názov alebo obchodné meno, adresa sídla alebo miesta podnikania, IČO, štatutárny orgán),
2. *Vyplnená* ***Cenová ponuka - podrobná***, ktorý tvorí prílohu č. 1 tejto výzvy,

V. Ostatné

1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi a bez ohľadu na výsledok.
2. V prípade, ak plánujete prenesenie daňovej povinnosti v zmysle zákona č. 202/2004 Z. z. o dani z pridanej hodnoty v znení neskorších predpisov na verejného obstarávateľa, uveďte túto informáciu do svojej ponuky.
3. Verejný  obstarávateľ vylúči z verejného obstarávania uchádzača, ak vo vzťahu k nemu existuje podozrenie na konflikt záujmov aspoň jednej z osôb podieľajúcich sa na príprave zákazky a/alebo vyhodnotení predložených ponúk a takéto podozrenie nie je možné inými úspešnými opatreniami odstrániť.
4. Verejný obstarávateľ nesmie uzavrieť zmluvu s uchádzačom, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora nie sú zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.
5. Verejný obstarávateľ bude pri vyhodnocovaní ponúk postupovať tzv. „superreverzným spôsobom“ čiže vyhodnocovanie bude prebiehať podľa poradia predložených návrhov na plnenie kritéria. Verejný obstarávateľ sa bude zaoberať ponukou najskôr prvého v poradí podľa vyššie uvedeného spôsobu, následne, ak prvý v poradí nesplní požiadavky verejného obstarávateľa, bude sa zaoberať ponukou druhého v poradí, prípadne aj ďalšími v poradí.
6. Verejný obstarávateľ si vyhradzuje právo zrušiť predmetné verejné obstarávanie v súlade s § 57 zákona o verejnom obstarávaní.
7. Veríme, že nám predložíte ponuku na požadovaný predmet zákazky v súlade s touto výzvou v nami požadovanom termíne.
8. V prípade rovnosti predložených cenových ponúk budú vyzvaní tí uchádzači, ktorí predložili najnižšie cenové ponuky, aby ich v lehote nie kratšej ako jeden pracovný deň upravili smerom nadol, prípadne potvrdili ich aktuálnu výšku. Úspešným sa stane uchádzač s najnižšou cenovou ponukou po uplynutí danej lehoty. Tento postup možno aj opakovať.
9. Verejný obstarávateľ uvádza, že v tomto verejnom obstarávaní sa nepoužije elektronická aukcia.
10. Uchádzač musí spĺňať podmienky účasti podľa § 32 ods. 1 písm. e a f zákona o verejnom obstarávaní, pričom podmienku účasti – písmeno e – predloží v rámci obsahu ponuky – bod 4, a podmienku účasti- písmeno f – si verejný obstarávateľ overí sám v dostupných registroch. Verejný obstarávateľ nesmie uzatvoriť zmluvu s uchádzačom, ktorý nespĺňa vyššie uvedené podmienky účasti a ak u neho existuje dôvod na vylúčenie podľa § 40 ods. 6 písm. f) zákona o verejnom obstarávaní (ak konflikt záujmov podľa § 23 zákona o verejnom obstarávaní nemožno odstrániť inými účinnými opatreniami).
11. Verejný obstarávateľ môže odmietnuť uzavrieť zmluvu s uchádzačom, u ktorého existuje dôvod na vylúčenie podľa § 40 ods. 8 písm. d) zákona o verejnom obstarávaní (verejný obstarávateľ a obstarávateľ môžu vylúčiť kedykoľvek počas verejného obstarávania uchádzača alebo záujemcu, ak  na základe dôveryhodných informácií, bez potreby vydania predchádzajúceho rozhodnutia akýmkoľvek orgánom verejnej moci, má dôvodné podozrenie, že uchádzač alebo záujemca uzavrel s iným hospodárskym subjektom dohodu narúšajúcu alebo obmedzujúcu hospodársku súťaž, a to bez ohľadu na akýkoľvek majetkový, zmluvný alebo personálny vzťah medzi týmto uchádzačom alebo záujemcom a daným hospodárskym subjektom).
12. Verejný obstarávateľ po vyhodnotení ponúk zašle informáciu o vyhodnotení ponúk všetkým uchádzačom elektronicky prostredníctvom systému JOSEPHINE.

S pozdravom

**Zoznam príloh:**

Príloha č . 1 – Cenová ponuka

.....................................................

Ing. Tomáš Adamík

projektový manažér

Univerzita Komenského v Bratislave

Vedecký park